Kamu bisa jelasin ke aku soal Musim sejuk dalam bahasa melayu?

Musim sejuk, musim dingin atau musim salji () ialah salah satu daripada empat musim yang wujud di zon beriklim sederhana. Ia merupakan musim yang paling singkat waktu siangnya dan paling rendah suhunya dengan cuaca sejuk menurunkan salji dan air batu terutamanya di kawasan-kawasan berlatitud atau beraltitud lebih tinggi.

Keadaan peredaran Bumi yang mencondong pada satu sisi menyebabkan musim sejuk berlaku secara berasingan pada dua tempoh berbeza. Musim sejuk di Hemisfera Utara umumnya dikira bermula dari solstis pada antara 20-22 haribulan Disember hingga ekuinoks pada 19-21 Mac; musim sama di Hemisfera Selatan pula dikira dari 1 Jun hingga 31 Ogos.  Suhu purata terendah pada musim ini biasanya dialami pada bulan Januari di belah utara dan bulan Julai di belah selatan. Perkiraan meteorologi lebih menetapkan hari solstis sebagai tempoh pertengahan musim ini maka bermula dan tamat lebih awal dari yang ditetapkan, tetapi kurang dirasakan kerana sifat suhu cuaca yang menurun secara beransur.